Auditor's report — CRC, period 2025 (audited, opinion: unqualified)
Auditor firm: PwC
Signing partner: วรรณวิมล  ปรีชาวัฒน์

บริษัท เซ็นทรัล รีเทล คอร์ปอเรชั่น จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2568

รายงานของผู้สอบบัญชีรับอนุญาต

เสนอผู้ถือหุ้นของบริษัท เซ็นทรัล รีเทล คอร์ปอเรชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท เซ็นทรัล รีเทล คอร์ปอเรชั่น จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2568 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2568

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและหมายเหตุ
เรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนด
โดย สภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจาก
การทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการ
และบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงิน
เฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการ
และบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิด
ข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้า
ได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกต ถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

วางแผนและปฏิบัติงานตรวจสอบกลุ่มกิจการเพื่อให้ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการหรือหน่วยธุรกิจภายในกลุ่มกิจการเพื่อใช้เป็นเกณฑ์ในการแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการสอบทานงานตรวจสอบที่ทำเพื่อวัตถุประสงค์ของการตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน หากข้าพเจ้าได้พบในระหว่าง
การตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า (ถ้ามี)

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยาก
ที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์
ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

วรรณวิมล  ปรีชาวัฒน์

ผู้สอบบัญชีรับอนุญาตเลขที่ 9548

กรุงเทพมหานคร

27 กุมภาพันธ์ พ.ศ. 2569

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| อ้างอิงหมายเหตุประกอบงบการเงินข้อ 18 เรื่องค่าความนิยม ณ วันที่ 31 ธันวาคม พ.ศ. 2568 กลุ่มกิจการรับรู้ค่าความนิยมตามมูลค่าบัญชีจำนวน 25,049 ล้านบาท ซึ่งคิดเป็นร้อยละ 1 ของมูลค่าของสินทรัพย์รวมในงบการเงินรวม โดยค่าความนิยมจำนวน 24,512 ล้านบาท เกิดจากการซื้อธุรกิจค้าปลีกในประเทศเวียดนามและประเทศไทย ส่วนที่เหลือจำนวน 537 ล้านบาท ส่วนใหญ่เกิดจากการซื้อธุรกิจอื่น ๆ ทั้งนี้ กลุ่มกิจการรับรู้ผลขาดทุนจากการด้อยค่าของค่าความนิยมที่เกิดจากการซื้อธุรกิจค้าปลีกในประเทศเวียดนามจำนวน 3,802 ล้านบาท  ในงบการเงินรวมสำหรับปี พ.ศ. 2568  ผู้บริหารทดสอบการด้อยค่าของค่าความนิยมเป็นประจำทุกปีหรือเมื่อมีเหตุการณ์หรือสถานการณ์ที่บ่งชี้ว่าค่าความนิยม อาจเกิดการด้อยค่า การทดสอบการด้อยค่านั้นจัดทำในระดับของหน่วยสินทรัพย์ที่ก่อให้เกิดเงินสด และคำนวณมูลค่าที่ คาดว่าจะได้รับคืนด้วยวิธีมูลค่ายุติธรรมหักด้วยต้นทุนในการจำหน่าย ซึ่งการคำนวณต้องอาศัยวิจารณญาณที่สำคัญของผู้บริหารในการประมาณการผลการดำเนินงานในอนาคตและประมาณการกระแสเงินสด รวมถึงการใช้อัตราการคิดลดที่เหมาะสมในการคิดลดกระแสเงินสด  ข้าพเจ้าให้ความสนใจในเรื่องมูลค่าของค่าความนิยม เนื่องจากความมีสาระสำคัญของตัวเลขและการกำหนดประมาณการของมูลค่าที่คาดว่าจะได้รับคืนด้วยวิธีมูลค่ายุติธรรมหักด้วยต้นทุนในการจำหน่าย ซึ่งการคำนวณต้องอาศัยข้อสมมติในการคำนวณเป็นจำนวนมาก อีกทั้งการกำหนดข้อสมมติดังกล่าวขึ้นอยู่กับวิจารณญาณที่สำคัญของผู้บริหารในการประเมินความเป็นไปได้ของแผนธุรกิจในอนาคต | ข้าพเจ้าปฏิบัติงานดังต่อไปนี้เพื่อประเมินการทดสอบการด้อยค่าของค่าความนิยม ซึ่งจัดทำโดยผู้บริหาร ประเมินความเหมาะสมของการระบุหน่วยสินทรัพย์ที่ก่อให้เกิดเงินสด หารือกับผู้บริหารเพื่อทำความเข้าใจข้อสมมติที่ผู้บริหารใช้ในการทดสอบการด้อยค่า และประเมินขั้นตอนในการทดสอบการด้อยค่ารวมถึงข้อสมมติที่ใช้เพื่อให้มั่นใจว่าผู้บริหารใช้ขั้นตอนและข้อสมมติดังกล่าวอย่างสอดคล้องกันในกลุ่มกิจการ สอบถามผู้บริหารในเชิงทดสอบเกี่ยวกับข้อสมมติที่สำคัญที่ผู้บริหารใช้ในการทดสอบการด้อยค่าของค่าความนิยม โดยเฉพาะข้อมูลที่เกี่ยวกับประมาณการรายได้ อัตรา การเติบโต ค่าใช้จ่ายในการดำเนินงาน โครงสร้างเงินทุน และอัตราคิดลด รวมทั้งการเปรียบเทียบข้อสมมติที่สำคัญกับสัญญาที่เกี่ยวข้อง แหล่งข้อมูลภายนอก และแผนธุรกิจที่ได้รับการอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2568 กับผลลัพธ์ที่เกิดขึ้นจริง ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวของข้อสมมติที่สำคัญเพื่อประเมินหาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติ  จากผลการปฏิบัติตามวิธีการงานดังกล่าว ข้าพเจ้าพบว่า ข้อสมมติสำคัญที่ผู้บริหารใช้อยู่ในช่วงที่ยอมรับได้และสอดคล้องกับหลักฐานสนับสนุน |

|  |  |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การประเมินค่าเผื่อการปรับลดมูลค่าของสินค้าคงเหลือ ให้เป็นมูลค่าสุทธิที่จะได้รับ |  |

|  |  |

| อ้างอิงหมายเหตุประกอบงบการเงินข้อ 13 เรื่องสินค้าคงเหลือ ณ วันที่ 31 ธันวาคม พ.ศ. 2568 กลุ่มกิจการรับรู้สินค้าคงเหลือตามมูลค่าบัญชีจำนวน 43,455 ล้านบาท ในงบการเงินรวม ซึ่งคิดเป็นร้อยละ 18 ของสินทรัพย์รวมในงบการเงินรวม ในการพิจารณามูลค่าสุทธิของสินค้าคงเหลือ ณ วันสิ้นปี กลุ่มกิจการรับรู้ค่าเผื่อการปรับลดมูลค่าของสินค้าคงเหลือให้เป็นมูลค่าสุทธิที่จะได้รับจำนวน 2,747 ล้านบาท ในงบการเงินรวม  สินค้าคงเหลือของกลุ่มกิจการประกอบด้วยสินค้าหลากหลายประเภท ซึ่งมีความอ่อนไหวต่อการเปลี่ยนแปลงด้านเทคโนโลยี ความทันสมัย และมีอายุการใช้งานจำกัด ประกอบกับราคาขายและความสามารถในการจำหน่ายขึ้นอยู่กับสภาวะตลาดและการแข่งขัน การประมาณมูลค่าสุทธิที่จะได้รับของสินค้าคงเหลือจึงต้องอาศัยวิจารณญาณของผู้บริหารอย่างมีนัยสำคัญ โดยเฉพาะการประเมินมูลค่าของสินค้าที่เสื่อมคุณภาพ เสียหาย ล้าสมัย เคลื่อนไหวช้า รวมทั้งการประมาณปริมาณสินค้าที่สูญหาย  ข้าพเจ้าให้ความสนใจในเรื่องมูลค่าสุทธิที่จะได้รับของสินค้าคงเหลือ เนื่องจากสินค้าคงเหลือมีมูลค่าที่เป็นสาระสำคัญต่อ งบการเงิน และการประมาณมูลค่าสุทธิที่จะได้รับต้องอาศัย ดุลยพินิจของผู้บริหารอย่างมีนัยสำคัญ ข้าพเจ้าจึงพิจารณาว่าความเหมาะสมของค่าเผื่อการปรับลดมูลค่าของสินค้าคงเหลือเป็นเรื่องสำคัญในการตรวจสอบ | ข้าพเจ้าปฏิบัติงานดังต่อไปนี้เพื่อประเมินค่าเผื่อการปรับลดมูลค่าของสินค้าคงเหลือให้เป็นมูลค่าสุทธิที่จะได้รับซึ่งจัดทำโดยผู้บริหาร ทำความเข้าใจนโยบายการบัญชีและประเมินวิธีการที่ ฝ่ายบริหารใช้ในการประมาณการค่าเผื่อการปรับลดมูลค่าของสินค้าคงเหลือให้เป็นมูลค่าสุทธิที่จะได้รับ ประเมินการออกแบบและทดสอบความมีประสิทธิผลของระบบการควบคุมภายในที่เกี่ยวข้องกับการบริหารสินค้าคงเหลือและร่วมสังเกตการณ์การตรวจนับสินค้าคงเหลือรวมถึงสภาพของสินค้าคงเหลือ ทดสอบความสมเหตุสมผลของข้อสมมติที่ผู้บริหารใช้ในการกำหนดอัตราร้อยละสินค้าที่เสื่อมคุณภาพ เสียหาย ล้าสมัย เคลื่อนไหวช้า และสูญหาย และเปรียบเทียบอัตราดังกล่าวกับข้อมูลการทำลายและสูญหายของสินค้าคงเหลือที่เกิดขึ้นจริง รวมถึงข้อมูลจากประสบการณ์ในอดีต ตลอดจนสอบถามผู้บริหาร และทดสอบการคำนวณ ทดสอบความน่าเชื่อถือของรายงานวิเคราะห์อายุของสินค้าคงเหลือ โดยตรวจสอบความถูกต้องของการแยกอายุสินค้าคงเหลือจากรายการเคลื่อนไหววันสุดท้ายของสินค้าคงเหลือกับเอกสารประกอบรายการ ทดสอบราคาขายและค่าใช้จ่ายที่จำเป็นโดยประมาณ ในการขายภายหลังวันสิ้นปีกับเอกสารที่เกี่ยวข้อง ตลอดจนทดสอบการคำนวณมูลค่าสุทธิที่จะได้รับ จากผลการปฏิบัติงานดังกล่าว ข้าพเจ้าพบว่าหลักเกณฑ์ที่ใช้ในการประมาณการค่าเผื่อการปรับลดมูลค่าของสินค้าคงเหลือให้เป็นมูลค่าสุทธิที่จะได้รับ มีความสมเหตุสมผลและสอดคล้องกับหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การรับรู้เงินสนับสนุนทางการค้า |  |

|  |  |

| กลุ่มกิจการได้จัดให้มีกิจกรรมทางการตลาดเป็นจำนวนมาก โดยกลุ่มกิจการได้รับเงินสนับสนุนกิจกรรมทางการตลาดจากผู้จัดจำหน่ายสินค้า ซึ่งถือเป็นธุรกรรมทางการค้าทั่วไปของธุรกิจค้าปลีก เงินสนับสนุนดังกล่าวมีจำนวนที่เป็นสาระสำคัญในแต่ละปี และผันแปรไปตามลักษณะและช่วงเวลาของกิจกรรมที่เกี่ยวข้อง ทั้งนี้ กลุ่มกิจการรับรู้เงินสนับสนุนกิจกรรมทางการตลาดตามข้อตกลงในสัญญาเป็นลายลักษณ์อักษรกับผู้จัดจำหน่ายสินค้าแต่ละราย โดยรับรู้เป็นการหักจากต้นทุนของสินค้าหรือเป็นรายได้อื่นในรอบระยะเวลาที่เกิดกิจกรรมทางการตลาดตามที่ระบุไว้ในสัญญา  ข้าพเจ้าให้ความสนใจในเรื่องเงินสนับสนุนทางการค้า เนื่องจากเป็นรายการที่มีจำนวนที่เป็นสาระสำคัญและมีความซับซ้อนในการพิจารณาลักษณะทางเศรษฐกิจของรายการและการกำหนดวิธีการรับรู้รายการตามมาตรฐานการรายงานทางการเงิน ข้าพเจ้าจึงให้ความสำคัญในการตรวจสอบข้อตกลงในสัญญาที่ได้จัดทำเป็นลายลักษณ์อักษรกับผู้จัดจำหน่ายสินค้า รวมถึงกิจกรรมทางการตลาดที่เกี่ยวข้อง และการรับรู้รายการว่าถูกบันทึกในจำนวนเงินและช่วงเวลาที่เหมาะสม | ข้าพเจ้าปฏิบัติงานดังต่อไปนี้เพื่อประเมินการรับรู้เงินสนับสนุนทางการค้า ทำความเข้าใจนโยบายการบัญชีและกระบวนการที่ผู้บริหารใช้ในการรับรู้และแสดงรายการเงินสนับสนุนทางการค้า ทำความเข้าใจ ประเมินการออกแบบการควบคุมที่สำคัญของผู้บริหาร และทดสอบความมีประสิทธิผลของระบบการควบคุมภายในที่เกี่ยวข้องกับเงินสนับสนุนทางการค้า ทดสอบรายการเงินสนับสนุนทางการค้าส่วนที่เกิดขึ้นในระหว่างปีและภายหลังวันสิ้นรอบระยะเวลาบัญชี โดยตรวจสอบ กับสัญญาและเอกสารหลักฐานประกอบรายการที่เกี่ยวข้องและเปรียบเทียบกับกิจกรรมทางการตลาดที่เกิดขึ้น ประเมินความเพียงพอในการเปิดเผยข้อมูลของกลุ่มกิจการตามมาตรฐานการรายงานทางการเงิน  จากผลการปฏิบัติตามวิธีการงานดังกล่าว ข้าพเจ้าพบว่าการรับรู้เงินสนับสนุนทางการค้าของผู้บริหารมีความสมเหตุสมผลและสอดคล้องกับหลักฐานสนับสนุน |

|  |  |